বইটির প্রথম থেকে ষষ্ঠ অধ্যায়ে স্থান পেয়েছে লক্ষ্মীপুর ভূ-খণ্ডের উৎপত্তি, জনবসতি, ঐতিহাসিক শাসন, সংগ্রাম। ৭ম থেকে ১২তম অধ্যায়ে জেলার নামকরণ, বিভিন্ন সময়ে জেলার পরিবর্তিত সীমানা, পরিবেশ ও জলবায়ু, প্রাচীন অর্থনীতির ইতিহাস, উপজেলা-ইউনিয়ন পরিষদের গঠন, নির্বাচনের প্রেক্ষাপট, এসবের গঠনকাল ও নামকরণের ইতিহাস, মধ্যযুগের গ্রাম পঞ্চায়েত, জেলা পরিষদ, জেলার সবকটি পৌরসভা, ৫৮ ইউনিয়নের নামকরণসহ তথ্য ও ইতিহাস মিলবে। ১৩ম অধ্যায় থেকে শেষ অধ্যায়ে স্থান পেয়েছে জেলার ভৌগলিক অবস্থানের জিওগ্রাফিক্যাল আইডেন্টিফিকেশন এবং গ্লোবাল পজিশন সিস্টেম ব্যবহারের বিষয়াদি। জেলার মুক্তিযুদ্ধের মৌলিক তথ্য, জেলার শিক্ষা ব্যবস্থা, যোগাযোগ ব্যবস্থা, জেলার স্বাস্থ্যসেবা, জেলার পেশাজীবী, ব্যবসা-বাণিজ্য, কৃষি-অর্থনীতি, জেলার ঐতিহ্যবাহী খাদ্য ও খাদ্য পণ্যের তথ্য, জেলার পর্যটন, দর্শনীয় স্থান, প্রত্নতাত্ত্বিক বিষয়াদি, নদী, খাল, দীঘি ও জলাশয়ের তথ্য, জেলার বিখ্যাত ঈদগাহের তথ্য ও শতাধিক হাটবাজারের ইতিহাস, জেলার আঞ্চলিক ভাষা, সংস্কৃতি, ক্রীড়া, সাহিত্য, লোকজ মেলার তথ্য, জেলার সংবাদপত্র ও সাংবাদিকতার তথ্যচিত্র, জেলার জনসমস্যা ও জনপ্রত্যাশা, জেলায় জন্ম নেয়া দু’শ গুণীব্যক্তির সংক্ষিপ্ত জীবনী এবং যাদের অনুপ্রেরণায় বইটির আত্মপ্রকাশ, তাদের শুভেচ্ছা ও অভিনন্দন বার্তা।